**เสามาร์กุส เอาเรลิอุส** (ละติน: *Columna Centenaria Divorum Marci et Faustinae*, อิตาลี: *Colonna di Marco Aurelio*, อังกฤษ: Column of Marcus Aurelius) เป็นคอลัมน์ดอริคที่ประกอบด้วยลายสลักภาพนูนเป็นเกลียวรอบลำเสาที่สร้างขึ้นเป็นเกียรติแก่จักรพรรดิมาร์กุส เอาเรลิอุสตามแบบเสาไตรยานุส เสามาร์กุส เอาเรลิอุสยังคงตั้งอยู่ที่ตั้งดั้งเดิมที่จัตุรัสโคลอนนาก่อนหน้าวังคีกีในกรุงโรมในประเทศอิตาลี

การก่อสร้าง
-----------

เพราะคำจารึกอุทิศเดิมถูกทำลายไปทำให้ไม่อาจจะทราบได้ว่าคอลัมน์สร้างขึ้นเมื่อจักรพรรดิมาร์กุส เอาเรลิอุสยังคงดำรงพระชนม์อยู่ในโอกาสที่โรมันได้รับชัยชนะต่อชนมาร์โคมันนี, ควาดี และ ซาร์มาเชียนในปี ค.ศ. 176 หรือหลังจากที่เสด็จสวรรคตไปแล้วในปี ค.ศ. 180 แต่คำจารึกที่พบในบริเวณนั้นกล่าวว่าคอลัมน์สร้างเสร็จในปี ค.ศ. 193

เสามาร์กุส เอาเรลิอุสตั้งอยู่ทางตอนเหนือของแคมพัสมาร์เชียสตรงกลางจัตุรัส จัตุรัสดังกล่าวอาจจะตั้งอยู่ระหว่างจัตุรัสเทวสถานเฮเดรียน และ เทวสถานมาร์กุส เอาเรลิอุส (อุทิศโดยพระราชโอรสคอมโมดัส ที่ไม่มีเหลืออยู่แล้ว) หรืออาจจะตั้งอยู่ภายในบริเวณศักดิ์สิทธิ์ของเทวสถาน ไม่ไกลออกไปจากที่ตั้งคอลัมน์เป็นที่ที่ทำพระบรมศพของพระองค์

ลำเสาที่สูง 29.60 เมตรตั้งอยู่บนฐานสูง 10 เมตร ที่เดิมตั้งอยู่บนฐานแท่นที่สูง 3 เมตร ความสูงทั้งหมด 41.95 เมตร ฐาน 3 เมตรปัจจุบันตั้งอยู่ต่ำกว่าระดับพื้นดินมาตั้งแต่การบูรณปฏิสังขรณ์ในปี ค.ศ. 1589

คอลัมน์ประกอบด้วยก้อนหินอ่อนคาร์รารา 27 หรือ 28 ก้อน แต่ละก้อนมีเส้นผ่าศูนย์กลาง 3.7 เมตร กลางเสากลวงออกมาตั้งแต่ที่เหมืองหินอ่อนเพื่อทำเป็นบันได 190 ถึง 200 ขั้นขึ้นไปยังแท่นตอนบน บันไดส่องสว่างด้วยช่องแคบเรียวที่เจาะบนภาพนูนเช่นเดียวกับเสาไตรยานุส

### ภาพแกะสลักนูน

รายละเอียดของภาพแกะสลักนูนบนคอลัมน์
ภาพแกะสลักนูนที่เป็นเกลียวรอบคอลัมน์เป็นเรื่องราวที่เกี่ยวกับสงครามมาร์โคมันนีของจักรพรรดิมาร์กุส เอาเรลิอุสที่เกิดขึ้นตั้งแต่ ค.ศ. 166 จนเสด็จสวรรคต เรื่องราวเริ่มขึ้นเมื่อกองทัพข้ามแม่น้ำดานูบอาจจะที่คาร์นูทัมในออสเตรียปัจจุบัน ภาพกล่าวถึงความสำเร็จในสองยุทธการ แต่ลำดับเหตุการณ์ของเรื่องราวยังคงเป็นที่โต้เถียงกันอยู่ แต่ตามทฤษฎีล่าสุดกล่าวว่ายุทธการทางทหารในการต่อต้านชนมาร์โคมันนีและควาดีในปี ค.ศ. 172 และในปี ค.ศ. 173 เป็นภาพบนที่อยู่ตอนล่างของคอลัมน์ และชัยชนะของพระองค์ที่มีต่อซาร์มาเชียนในปี ค.ศ. 174 และในปี ค.ศ. 175 เป็นภาพบนที่อยู่ตอนบนของคอลัมน์

เรื่องราวตอนหนึ่งเป็นภาพทางประวัติศาสตร์ที่สนับสนุนการโฆษณาชวนเชื่อของโรมัน – ที่เรียกกันว่า "ปาฏิหาริย์ฝนในดินแดนควาดี" ที่เป็นภาพของเทพเจ้าสนองคำสวดของพระจักรพรรดิที่ช่วยทหารโรมันให้รอดพ้นจากพายุร้าย ปาฏิหาริย์ที่ต่อมาอ้างโดยคริสเตียนว่าเป็นการกระทำของพระเจ้าปาฏิหาริย์คริสเตียน

แม้ว่าจะมีความคล้ายคลึงกับเสาไตรยานุสและลักษณะแตกต่างกันโดยสิ้นเชิง เสามาร์กุส เอาเรลิอุสเป็นต้นฉบับของลักษณะอันเป็นนาฏกรรมของคริสต์ศตวรรษที่ 3 และใกล้เคียงเป็นอันมากกับประตูชัยเซ็พติมิอัส เซเวอรัสที่สร้างขึ้นไม่นานหลังจากนั้น หัวของรูปสลักมีขนาดใหญ่อย่างไม่สมส่วนกับร่างกายเพื่อที่ให้ผู้ชมสามารถได้เห็นได้เข้าใจถึงสีหน้าได้ดีขึ้น งานแกะฝีมือด้อยกว่างานแกะบนเสาไตรยานุสแต่ลึกกว่าซึ่งทำให้ภาพเด่นขึ้นเพราะแสงเงาที่ตัดกัน เมื่อหมู่บ้านต่างๆ ถูกเผาทั้สตรีและเด็กถูกจับและถูกย้ายจากที่พำนักอาศัย ส่วนบุรุษถูกสังหาร อารมณ์, ความสิ้นหวัง และ ความทรมานของ "อนารยชน" แสดงให้เห็นอย่างชัดเจนในฉากต่างๆ ในขณะที่พระมหาจักรพรรดิเป็นสัญลักษณ์ตัวแทนของผู้มีอำนาจในการควบคุมสถานการณ์แวดล้อม

ภาษาสัญลักษณ์ของเสามาร์กุส เอาเรลิอุสโดยทั่วไปเป็นภาษาที่ชัดเจนกว่าและเห็นได้ชัดกว่าเสาไตรยานุส แม้ว่าจะเป็นงานสลักดูเทอะทะกว่า แต่ก็เป็นงานที่สร้างความประทับใจให้แก่ผู้ชมที่แตกต่างจากเสาไตรยานุสที่สร้างระหว่างปี ค.ศ. 100 และในปี ค.ศ. 150 – งานสลักบนเสาไตรยานุสเป็นงานที่ขรึมและมีดุลยภาพ แต่งานสลักบนเสามาร์กุส เอาเรลิอุสเป็นงานที่เป็นนาฏกรรมและแสดงความเห็นอกเห็นใจ ความหมายของภาพไม่มีความกำกวม ที่การเน้นอานุภาพและความมีอำนาจและการเป็นผู้นำของพระมหาจักรพรรดิถือว่าเป็นสิ่งที่มีเหตุผล โดยทั่วไปแล้วก็เป็นงานที่เป็นต้นฉบับของงานศิลปะที่ต่อมาวิวัฒนาการมาเป็นยุคโบราณตอนปลาย และเป็นงานชิ้นศิลปะชิ้นแรกที่สะท้อนถึงวิกฤติการณ์ของจักรวรรดิโรมันที่มาเลวร้ายลงในคริสต์ศตวรรษที่ 3

### การบูรณปฏิสังขรณ์

ภาพประกอบในหนังสือ "อิตาลี" ที่เขียนโดยแต่มิได้เขียนภาพประกอบโดยแฟรงค์ ฟ็อกซ์
คำจารึกบรรยายการบูรณปฏิสังขรณ์
ฐานสูง 3 เมตรที่รองรับคอลัมม์อยู่ต่ำกว่าระดับพื้นมาตั้งแต่ปี ค.ศ. 1589 เมื่อสมเด็จพระสันตะปาปาซิกส์ตุสที่ 5 มีพระโองการให้โดเมนนิโค ฟอนทานาทำการบูรณปฏิสังขรณ์คอลัมม์ทั้งคอลัมม์และปรับระดับให้เป็นระดับเดียวกับระดับพื้นผิวดินในเวลานั้น และติดตั้งประติมากรรมสัมริดของอัครสาวกนักบุญพอลบนยอดเสา เพื่อให้สอดคล้องกับประติมากรรมของอัครสาวกนักบุญปีเตอร์บนยอดเสาไตรยานุส (27 ตุลาคม ค.ศ. 1588) (เดิมอาจจะเป็นที่ตั้งของประติมากรรมของมาร์กุส เอาเรลิอุส แต่เมื่อมาถึงคริสต์ศตวรรษที่ 16 ก็สูญหายไปแล้ว) การปรับเปลี่ยนแปลงรวมทั้งการเซาะภาพนูนเดิมส่วนที่เสียหายหรือถูกทำลายและแทนที่ด้วยคำจารึกที่คอลัมน์นี้ผิดว่าเป็นคอลัมน์อันโตนินัส ไพอัสที่เป็นที่ยอมรับกันในปัจจุบันว่าสูญหายไปแล้ว:

|  |  |
| --- | --- |
| SIXTVS V PONT MAX  | (สมเด็จพระสันตะปาปาซิกส์ตุสที่ 5 พระผู้ทรงอำนาจสูงสุด, |
| COLVMNAM HANC  | ทำการบูรณปฏิสังขรณ์คอลัมน์เกลียวนี้, |
| COCLIDEM IMP  |  |
| ANTONINO DICATAM  | อุทิศแด่จักรพรรดิอันโตนินัส, |
| MISERE LACERAM  | ที่อยู่ในสภาพอันเสื่อมโทรมปรักหักพัง, |
| RVINOSAMQ(UE) PRIMAE  | ให้กลับไปอยู่ในสภาพเดิม |
| FORMAE RESTITVIT  |  |
| A. MDLXXXIX PONT IV  | 1589, ปีที่ 4 แห่งการเป็นพระสันตะปาปา) |

อ้างอิง
-------

1. ↑  Art in Renaissance Italy By John T. Paoletti, Gary M. Radke

* Beckmann, Martin (2002). "The 'Columnae Coc(h)lides' of Trajan and Marcus Aurelius". *Phoenix*. Classical Association of Canada. **56** (3/4): 348–357. doi:10.2307/1192605.
* Caprino, C. (1955). *La Colonna di Marco Aurelio*. `{{cite book}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
* Coarelli, F. (2008). *La Colonna di Marco Aurelio - The Column of Marcus Aurelius*.
* Ferris, Iain (2009). *Hate and War: The Column of Marcus Aurelius*.
* Rendina, Claudio (2000). *Enciclopedia di Roma*. Rome: Newton & Compton.
* Scheid, J. (2000). *Autour de la colonne Aurélienne*. `{{cite book}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)

แหล่งข้อมูลอื่น
---------------

* สถาปัตยกรรมโรมัน
* เสาไตรยานุส
* คอลัมน์อันโตนินัส ไพอัส

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ เสามาร์กุส เอาเรลิอุส

* A photo of the column presently and how it might have appeared in Roman times เก็บถาวร 2011-09-28 ที่ เวย์แบ็กแมชชีน
* A history of the Aurelian column

| * ด
* ค
* ก
จุดหมายตาในกรุงโรม |
| --- |
| คริสต์ศาสนสถานและอื่นๆ | สุสานใต้ดินแห่งกรุงโรม **·**  ซันการ์โลอัลเลกวัตโตรฟอนตาเน **·**  บาซิลิกาซานเคลเมนเต **·**  มหาวิหารซันตามาเรียมัจโจเร **·**  มหาวิหารนักบุญเปาโลนอกกำแพง **·**  อัครมหาวิหารนักบุญยอห์น ลาเตรัน **·**  โบสถ์เจซู **·**  เก็ตโตโรมัน **·**  วัดซานตาโครเชอินเจรูซาเล็มเม **·**  วัดซานตามาเรียเดกลิอันเจลิเอเดอิมาร์ติริ **·**  วัดซานตามาเรียอินอราโคเอลิ **·**  วัดซานตามาเรียอินคอสเมดิน **·**  วัดซานตามาเรียอินทราสเตเวเร **·**  วัดซานตาพราสเซเด **·**  วัดซานตาซาบีนา **·**  มหาวิหารเซนต์ปีเตอร์ **·**  วัดซานอิโวอัลลาซาปิเอ็นซา **·**  โบสถ์น้อยซิสทีน |
| สวน, อุทยาน และธรรมชาติ | เกาะไทเบอร์  **·**  คฤหาสน์อาดา  **·**  คฤหาสน์บอร์เกเซ **·**  คฤหาสน์ดอเรียพามฟิลิ **·**  คฤหาสน์เมดิชิ |
| เทวสถานโบราณ, อนุสาวรีย์ และสนามกีฬา | แท่นบูชาแห่งสันติ **·**  ปราสาทซันตันเจโล **·**  กีร์กุสมักซิมุส **·**  โคลอสเซียม **·**  เสามาร์กุส เอาเรลิอุส **·** ศูนย์กลางการปกครองของโรมัน **·** จัตุรัสลาร์โกดิทอร์เรอาร์เจนตินา **·**  อนุสาวรีย์วิตโตรีโอ เอมานูเอเลที่ 2 **·**  โอบิลิสค์ในกรุงโรม **·**  คฤหาสน์บาร์แบรินิ **·**  วิหารแพนธีอัน **·**  ปิรามิดเซสติอัส **·**  จัตุรัสโรมัน **·**  เทวสถานคาสเตอร์และโพลลักซ์ **·**  เทวสถานเฮอร์คิวลีสวิคเตอร์ **·**  เทวสถานจูปิเตอร์ (เนินคาปิโตลิเน) **·**  เทวสถานแซเทิร์น **·**  เทวสถานเวสตา **·**  โรงละครมาร์เซลลัส **·**  โรงละครปอมเปย์ **·** เทวสถานพอร์ทูนัส **·**  เสาตรายานุส **·**  ตลาดตรายานุส **·**  ที่บรรจุศพออกัสตัส |
| สะพานส่งน้ำ, จัตุรัส, น้ำพุ, หอ และ กำแพง | น้ำพุเตรวี **·**  โรงอาบน้ำการากัลลา **·**  กำแพงออเรเลียน **·**  กำแพงเซอร์เวียน **·**  วังฟาร์เนเซ **·**  จัตุรัสนาโวนา **·**  บันไดสเปน **·**  หอมิลิซิเอ |
| ประติมากรรม | อพอลโลเบลเวเดียร์ **·**  เอากุสตุสแห่งปรีมาปอร์ตา **·**  สัตยโอฐ **·**  เลอาโคอันและบุตร |
| เนินเจ็ดยอด | เนินอเว็นติเน **·**  เนินเคเลียน **·**  เนินคาปิโตลิเน **·**  เนินเอสควิลิเน **·**  เนินปาลาตีนุส **·**  เนินควิรินาล **·**  เนินวิมินาล |